# **OAJ:N LAUKAAN YHDISTYKSEN TOIMINTASUUNNITELMA VUODELLE 2024**

# Johdanto

OAJ:n Laukaan yhdistyksen toimintasuunnitelma perustuu OAJ:n toimintasuunnitelmaan, jossa on asetettu tavoitteet koko järjestön toiminnalle vuosiksi 2023–2024. OAJ:n toimintasuunnitelma perustuu OAJ:n nelivuotiseen strategiaan (2021–2024), jossa määritellään järjestön ydintehtävä, tulevaisuuskuva, kehittymislupaukset sekä toimintatavat.



# **Toimintaympäristökuvaus**

Suomessa asuvat ja työskentelevät ovat monella tapaa etuoikeutettuja; Olemme jo pitkään saaneet nauttia maailman parhaiden opettajien ja kouluttajien työn hedelmistä. Siitä, että koulutamme sivistynyttä ja osaavaa kansaa. 

Moni asia on nyt kuitenkin muutoksessa. Luemme jatkuvasti uutisista, miten työelämä ja osaamisvaatimukset muuttuvat, syntyvyys laskee, väestö ikääntyy ja Suomi kaupungistuu vauhdilla. Jotta Suomi selviää muutoksista, tarvitsemme koulutuksen, kasvatuksen ja tutkimuksen ammattilaisia. 

Meidän tehtävämme Opetusalan Ammattijärjestössä OAJ:ssä ja Laukaan opettajien paikallisyhdistyksessä on edistää jäsentemme työhyvinvointia, jotta he jaksavat tehdä arvokasta työtään. Meidän täytyy myös vahvistaa opettajuuden vetovoimaa ja arvostusta, jotta ala säilyy houkuttelevana ja meillä on myös tulevaisuudessa maailman paras sivistyksen taso.

Me katsomme rohkeasti kohti tulevaisuutta, paljon yhtä lukuvuotta tai hallituskautta pidemmälle.

Teemme työtä sen eteen, että Suomesta tulee maailman paras paikka opettaa, oppia ja tutkia. Tästä on hyötyä paitsi OAJ:n jäsenille myös jokaiselle oppijalle – itse asiassa koko Suomelle!

Haluamme myös, että jokainen jäsen tuntee, että OAJ:n jäsenyys kannattaa.  
  
Kun me OAJ:nä onnistumme ja Suomi on maailman paras paikka opettaa, oppia ja tutkia;

Suomessa asuvilla ja työskentelevillä ei ole tulevaisuudessakaan mitään hätää.



Laukaan opetusalan ammattiyhdistys on OAJ:n Keski-Suomen alueyhdistyksen jäsen. Yhdistykseen kuuluu varhaiskasvatuksen, perusopetuksen, lukion ja kansalaisopiston opettajia, yhteensä 323 jäsentä (tarkistus 11/2023). Yhdistys toimii Laukaan kunnan alueella.

Laukaan OAY:n tehtävänä on opetusalalla toimivien oikeudellisen aseman turvaaminen, yleisen taloudellisen ja sosiaalisen aseman sekä työolosuhteiden parantaminen. LOAY pyrkii huolehtimaan myös henkisen ja fyysisen kunnon kohentamisesta ja ylläpitämisestä. Yhdistys toimii koko opetus- ja kasvatusalan kehittämiseksi.

Yhdistyksen toimintaa johtaa syyskokouksen valitsema hallitus syys- ja kevätkokouksen edellyttämällä tavalla. Hallitus kokoontuu lukuvuoden aikana pääsääntöisesti kerran kuussa.

Se toimii sääntöjen edellyttämällä tavalla. Taloudellista toimintaa hoidetaan syyskokouksen hyväksymän talousarvion mukaisesti.

Tiedottamisesta vastaa yhdistyksen hallitus. Hallitus tiedottaa yhteysopettajien, Peda.net- ja Facebook- sivujen kautta. Kaikilla kouluilla ja päiväkodeilla on omat yhteyshenkilöt. Yhteysopettajat saavat säännöllisesti hallituksen tiedotuskirjeet, joissa tiedotetaan tärkeimmistä asioista ja tapahtumista.

Liikunta- ja virkistystoimintaa suunnittelee ja järjestää hallituksen nimeämä Liiku–työryhmä jäsenten toiveita huomioiden.

Hallitus pyrkii aktivoimaan jäseniä osallistumaan järjestötoimintaan kuten NOPE-koulutukseen ja jatko-NOPE-toimintaan sekä liikunta- ja kulttuuritilaisuuksiin.

Hallitus järjestää jäseniltoja ajankohtaisista aiheista ja tiedottaa alueyhdistyksen järjestämistä koulutuksista ja tapahtumista.

# **Ydintehtävämme ja toimintatapamme**

Strategiassa määrittelemäämme tulevaisuuskuvaan pääsemme vain, jos onnistumme ydintehtävässämme: valvomme jäsentemme etua ja luomme heille turvaa muuttuvassa työelämässä.

OAJ on koulutuksen, kasvatuksen ja tutkimuksen ammattilaisten etujärjestö. Toimimme demokraattisesta ja pyrimme edistämään moniäänisyyttä. Kuuntelemme ja huomioimme toiminnassamme ja toimintaa uudistaessamme myös potentiaaliset jäsenet.

Mitä ikinä teemme, pidämme mielessä nämä toimintatavat:

* Palvelemme jäseniämme asiantuntevasti ja sydämellä.
* Yhteistyökumppanina olemme luotettava ja ratkaisuhakuinen.
* Toimimme aina arvojemme mukaisesti; oikeudenmukaisesti, avoimesti ja vastuullisesti.

Ydintehtävämme ovat:

* Työmarkkinaedunvalvonta
* Työelämän laatu ja työsuojelu
* Koulutuspoliittinen edunvalvonta ja vaikuttaminen
* Jäsenpalvelu
* Jäsenhankinta ja jäsenpito
* Aktiivijäsenten osaamisen kehittäminen
* Johtamisen tukeminen
* Yhteiskunnallinen vaikuttaminen

Laatutavoitteille ja niiden tavoitetiloille asetetaan mittarit, joiden avulla selvitetään, toteutuvatko asetettavat tavoitteet. OAJ:n ydintehtävistä johdetut laatutavoitteet tulee ymmärtää ns. pysyvinä/pitkän aikavälin tavoitteina. Ne ovat OAJ:n koko toiminnan kivijalka kaikilla toiminnan tasoilla.

## **Laatutavoite 1**

## **OAJ parantaa jäsenistön palkkauksellista asemaa, kehittää sopimusmääräyksiä ja -tulkintoja sekä valvoo, että nykyisiä sopimusmääräyksiä noudatetaan.**

Tavoitetila vuonna 2024:

OAJ:n paikallisten toimijoiden asema sopijaosapuolena on vahvistunut ja paikallisten palkkausjärjestelmien toimivuus on kehittynyt.

Mittarit:

* OAJ on sopijaosapuolena kaikissa neuvotteluissa, joissa sovitaan OAJ:n jäsenkunnan palvelussuhteen ehdoista
* Paikallisten palkkausjärjestelmien toimivuus on parantunut. Paikallisesti on laadittu tehtävänkuvaukset ja selkeät vaativuustekijät.
* Henkilöstönedustajat osallistuvat OAJ:n järjestämiin koulutuksiin ja he kokevat neuvotteluosaamisensa parantuneen.

## Toimenpiteet:

Paikallisyhdistys käy paikallisia neuvotteluja yhteistyössä työnantajan edustajien kanssa kehittämiskohteiden edistämiseksi. Paikallisyhdistys seuraa varallaolojärjestelmän kehittämistä. Paikallisyhdistys pyrkii edistämään varhaiskasvatuksessa tapahtuvien äkillisten työvuoromuutosten asianmukaista korvausta. Paikallisyhdistys on yhdessä työnantajan kanssa laatinut työn vaativuuden arvioinnin (TVA) kriteerit ja lomakkeet. Niiden toimivuutta seurataan ja kehitetään jatkuvasti.

## Laatutavoite 2

## **Koulutuspolitiikkaa kehitetään OAJ:n jäsenten kannalta myönteiseen suuntaan.**

Tavoitetila vuonna 2024:

Esihenkilöiden ja opettajien kelpoisuusvaatimuksia ei heikennetä eikä väljennetä.

Jäsen kokee, että OAJ valvoo hänen etujaan koulutuspoliittisissa kysymyksissä ja kokee saavansa tukea arjen työelämässä.

Mittarit:

* Jäseniämme ei ole lomautettu.

Toimenpiteet:

Paikallisyhdistys on aktiivisesti ja säännöllisesti yhteydessä kuntapäättäjiin ja tehnyt budjettivaikuttamistyötä niin valtuuston kuin lautakuntien suuntaan ja tuomaan painokkaasti esille säästöistä koituvat epäkohdat.

## Laatutavoite 3

## **OAJ palvelee jäseniään kaikilla toiminnan tasoilla asiantuntevasti ja sydämellä.**

Tavoitetila vuonna 2024:

Jäsenet ovat tyytyväisiä saamaansa palveluun: jäsenpalvelu on laadukasta, nopeaa, henkilökohtaista ja jäsenlähtöistä.

Jäsenellä on luottamusmies, työsuojeluvaltuutettu, yhteysopettaja ja paikallisyhdistys. Hän saa paikallisesti laadukasta ja kohdennettua jäsenpalvelua ja koulutusta. Jäsen tietää, kenen puoleen kääntyä edunvalvonnallisissa ja jäsenyyteen liittyvissä kysymyksissä. Kentän tuntemukset ja näkemykset saadaan laajasti ja vaikuttavasti OAJ:n edunvalvonnan käyttöön.

Mittarit:

* OAJ on ottanut käyttöön uusia jäsenpalvelua parantavia palvelumuotoja**.**

## Toimenpiteet:

Puheenjohtaja ja luottamusmiehet vastaavat kohtuullisessa ajassa jäsenten yhteydenottoihin. Yhteysopettajia pyritään nimeämään kaikille toimipisteille. Tehdään jäsentyytyväisyyskysely keväällä 2024.

## **Laatutavoite 4**

**Jäsenyyden houkuttelevuus kasvaa. Erityisesti nuorten ja opetusalalla työuran alussa olevien kasvatus-, koulutus- ja tutkimusaloilla työskentelevien keskuudessa. Varsinaiset jäsenet pysyvät jäseninä koko työuransa ajan ja mahdolliset eronneet liittyvät takaisin.**

Tavoitetila vuonna 2024:

Jäsenpalvelun kehittäminen kaikilla toiminnan tasoilla näkyy jäsenkokemuksen paranemisena.

Yhteysopettajajärjestelmä on nykyistä kattavampi ja toimivampi. Jäsenhankinta on nykyistä monipuolisempaa ja tuloksellisempaa määrällisesti.  
  
Jäsenten tunne siitä, että jäsenyys kannattaa, on vahvistunut. OAJ:n jäsenyyttä suositellaan kollegoille ja opetusalalla työskentelevien järjestäytyminen järjestöön on kattavampi kuin edellisissä mittauksissa.

Mittarit:

* Jäsenten kokemukset työuran eri vaiheisiin kehitetyistä palveluista on parantunut ja jäsenten mielikuva OAJ:stä jäsenten edunvalvojana ja yhteiskunnallisena vaikuttajana on vahvistunut.
* Yhteysopettajajärjestelmä on vahvistunut. Jäsenmäärä on pysynyt korkeana.
* Erityisesti nuorten ja opetusalalla työuran alussa olevien kasvatus-, koulutus- ja tutkimusaloilla työskentelevien jäsenten osuus jäsenistöstä on kasvanut, ja eronneiden varsinaisten jäsenten määrä on laskenut.

Toimenpiteet:

Yhdistys vahvistaa jäsenhankintaa, kohdentaen sitä erityisesti opetusalalla työuran alussa oleviin sekä yksityisissä varhaiskasvatusyksiköissä työskenteleviin.

## **Laatutavoite 5**

## **OAJ vahvistaa alueellisten ja paikallisten toimijoiden toimintaedellytyksiä ja osaamista.​**

Tavoitetila vuonna 2024:

Paikalliset toimijat käyvät aktiivisesti sopimus- ja koulutuspoliittista keskustelua ja tekevät suunnitelmallisesti vaikuttamistyötä järjestön tavoitteiden mukaisesti.

OAJ:n toimijat ovat sitoutuneet järjestön tavoitteisiin ja toimintatapoihin kaikilla toiminnan tasoilla. Paikallistoimijoiden resurssit ovat riittävät. Jäsenlähtöisyys lisääntyy myös paikallistason toiminnassa.

Luottamusmiesten toimintaedellytyksistä pidetään huolta kaikissa paikallis- ja muissa yhdistyksissä.

Mittarit:

* Jokainen puheenjohtaja, pääluottamusmies, luottamusmies ja työsuojeluvaltuutettu on osallistunut ainakin yhteen OAJ:n koulutukseen tai seminaariin vuoden aikana.
* Koulutusten monimuotoisuus on lisääntynyt.
* Erilaisia keinoja helpottaa luottamustehtävissä toimimista (työajan osto) on selvitetty.
* Paikallisyhdistysten vaikuttamistyöllä on ollut merkitystä.
* Jokaisella luottamusmiehellä on riittävästi työaikaa luottamustehtävänsä hoitamiseen.

Toimenpiteet:

Yhdistyksen puheenjohtaja, OAJ-taustaiset luottamusmiehet ja työsuojeluvaltuutetut osallistuvat keskus- ja aluetason järjestämiin koulutuksiin.

## **Laatutavoite 6**

**OAJ tukee esihenkilötyössä toimivia jäseniään.**

Tavoitetila vuonna 2024:

Esihenkilöt haluavat kuulua OAJ:hin.

Johdettavien määrä esihenkilöillä on hallittavissa, ja tukipalvelut toimivat. OAJ tukee johtajien työhyvinvointia, työn hallintaa ja työssä onnistumista.

Työhyvinvointia tuottava (esim. osallistava ja keskusteleva) johtamistapa on lisääntynyt, kehittynyt ja mallinnettu.

Mittarit:

* Yhä useampi esihenkilötehtävässä toimiva on OAJ:n jäsen.

Toimenpiteet:

Paikallisyhdistys käy keskustelua työnantajan edustajan kanssa esihenkilöiden työnkuormituksesta.

**Laatutavoite 7**

**OAJ toimii demokraattisesti jäseniään kuunnellen.**

Tavoitetila vuonna 2024:

Jäsen kokee, että OAJ toimii OAJ:n arvojen - oikeudenmukaisuus, avoimuus ja vastuullisuus - mukaisesti kaikilla järjestön tasoilla sekä kansainvälisessä toiminnassa.

OAJ:n toimintaa ohjaavat periaatteet ja suositukset (mm. turvallisemman tilan periaatteet ja OAJ:n ilmastotoimet) on viety käytäntöön järjestön kaikille toiminnan tasoille.

Jäsenet ovat löytäneet jäsenaloitteen vaikuttamisen keinona.

Mittarit:

* Jäsenkyselyin todennetut oikeudenmukaisuuden, avoimuuden ja vastuullisuuden kokemukset ovat lisääntyneet.

Toimenpiteet:

Paikallisyhdistys ottaa käyttöön tilaisuuksissaan OAJ:n turvallisemman tilan periaatteet ja huomioi tilaisuuksissa OAJ:n ilmastotoimet esimerkiksi tarjoiluissa ja suosittelemalla jäsenilleen kimppakyytejä sekä julkisen liikenteen käyttämistä. Oikeudenmukaisuuden, avoimuuden ja vastuullisuuden kokemuksista kysytään kevään 2024 jäsenkyselyssä.

**Laatutavoite 8**

**Yhteiskunnallinen vaikuttaminen**

Tavoitetila vuonna 2024:

OAJ on vahva työmarkkinajärjestö ja yhteiskunnallinen vaikuttaja.

Kasvatuksen, koulutuksen ja tutkimuksen arvo tunnustetaan Suomessa, ja se johtaa mahdollisimman laajasti poliittisten päättäjien ja kansalaisten yhteisesti jakamaan tulevaisuuskuvaan.

OAJ on vahva ja pitkäjänteinen toimija globaalin oikeudenmukaisuuden edistämisessä ja solidaarisuustyössä.

Mittarit:

* Kokemus OAJ:stä edunvalvojana on parantunut jäsenten keskuudessa.
* OAJ:n asema yhteiskunnallisena vaikuttajana on vahvistunut.

Toimenpiteet:

Yhdistys pyrkii nimeämään yhdistyksen solidaarisuusvastaavan.

# Kehittymislupauksemme

On tärkeää muistaa, että OAJ on yhtä kuin jäsenensä. Tiedämme, että kun maailma muuttuu, myös ihmisten odotukset ammattijärjestöjä kohtaan muuttuvat. Järjestäytymisaste on kaikkialla maailmassa laskussa. Meidän täytyy vastata muuttuviin odotuksiin, säilyä houkuttelevana ja uudistua rohkeasti 2030-luvun ammattijärjestöksi. Lupaamme kehittyä järjestönä ja vaikuttaa jäsentemme tärkeinä pitämiin asioihin.

Haluamme parantaa vuorovaikutusta kaikkien jäsentemme kanssa riippumatta heidän työpaikastaan tai työtehtävästään. Haluamme myös lisätä jäsenten mahdollisuuksia osallistua järjestön toimintaan. Jotta jäsenet muistavat OAJ:n merkityksen, meidän täytyy viestiä jäsenillemme kiinnostavasti OAJ:n tekemästä työstä ja sen tuloksista.

## **Kehittymislupaus 1: Vahvistamme opettajuuden vetovoimaa ja arvostusta.**

*Tulostavoite 1:**Opetusalan ammattilaisten arvostus oman alansa huippuasiantuntijana on vahvistunut kansalaisten keskuudessa ja yhteiskunnassa.*

*Tulostavoite 2: Opetusalalla työskentelevät kokevat työnsä arvostetuksi ja alan pitovoima kasvaa. Opetusalalla työskenteleville on mahdollistettu täydennyskoulutukseen osallistuminen.*

Toimenpiteet:

Paikallisyhdistys vahvistaa opettajien osaamisen, työn onnistumisten ja työn merkityksen paikallista näkyvyyttä.

Paikallisyhdistys käy keskustelua työnantajan edustajien kanssa ja pyrkii edistämään työajalla tapahtuvaa täydennyskoulutusta.

## **Kehittymislupaus 2: Edistämme jäsentemme työhyvinvointia.**

*Tulostavoite 1: Jäsen kokee, että paikallinen yhteistoiminta (ml. työsuojelu) on tuloksellista ja vaikuttavaa.*

*Tulostavoite 2****:*** *Jäsenten työhyvinvointi on parantunut.*

*Tulostavoite 3: Jäsenet seuraavat työaikaansa parantaakseen työtehtävien hallintaa ja sopimuksenmukaisessa työajassa pysymistä.*

Toimenpiteet:

Paikallisyhdistys kartoittaa työhyvinvointia / työturvallisuutta / työsuojelua jäsenkyselyssään ja hyödyntää työnantajan tekemien kyselyjen tietoja.

## **Kehittymislupaus 3: Parannamme vuorovaikutusta jäsentemme kanssa ja lisäämme osallistumismahdollisuuksia.**

*Tulostavoite 1****:****OAJ:n jäsenet kokevat pystyvänsä osallistumaan aktiivisesti järjestön toimintaan, linjauksiin ja päätöksentekoon sekä tulevansa kuulluiksi eri tavoilla ja tasoilla. Jäsenet kokevat jäsenyhdistystoiminnan mielekkäänä. Paikallis- ja opettajayhdistykset toimivat aktiivisesti.*

Toimenpiteet:

Paikallisyhdistys teettää jäsenistölle kyselyn, jonka pohjalta yhdistyksen toimintaa kehitetään.

**Kehittymislupaus 4: Viestimme kiinnostavasti työstämme ja sen tuloksista.**

*Tulostavoite 1:**OAJ-aktiivien viestintävalmiudet ovat kasvaneet erityisesti sosiaalisen median kanavissa.*

*Tulostavoite 2:**Yhä useampi OAJ:n jäsen kokee saavansa OAJ:lta kiinnostavaa tietoa****.***

*Tulostavoite 3:**OAJ:ssä tehdään jäsenviestintää jäsennäkökulma edellä. OAJ-aktiivit ja toimisto oppivat ymmärtämään OAJ:n jäsenistön erilaisia tarpeita segmentointiajattelusta käsin (esim. työuran vaiheet).*

Toimenpiteet:

Paikallisyhdistyksen tiedottaa monipuolisesti sekä paikallisesta että valtakunnallisesta OAJ:n toiminnasta, kuten jäseneduista, sopimusedunvalvonnasta ja koulutuspoliittisesta vaikuttamistyöstä.

## **Kehittymislupaus 5: Uudistumme rohkeasti 2030-luvun ammattijärjestöksi.**

*Tulostavoite 1:**Huomioimme uudet opettajat, jotta tulevaisuuden OAJ:n jäsenistössä on monipuolisia vaikuttajia.*

*Tulostavoite 2:**Vastaamme jäsenten toiveisiin ja kysyntään siitä, millainen on hyvä järjestö, ja olemme helposti jäsenten tavoitettavissa.*

Toimenpiteet:

Yhdistys kannustaa jäseniään osallistumaan alueyhdistyksen järjestämiin koulutuksiin. Nuoria opettajia kannustetaan osallistumaan erityisesti NOPE- koulutuksiin.